Príloha č. 1

Doložka vybraných vplyvov


	1. Základné údaje

	Názov materiálu

	Návrh zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov (ďalej len „návrh zákona“)


	Predkladateľ (a spolupredkladateľ)

	Ministerstvo životného prostredia Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:
· Smernica Európskeho parlamentu a Rady a Rady (EÚ) 2023/958 z 10. mája 2023, ktorou sa mení smernica 2003/87/ES, pokiaľ ide o príspevok leteckej dopravy k cieľu Únie v oblasti znižovania emisií v celom hospodárstve a ktorou sa primerane vykonáva globálne trhové opatrenie (ďalej len „smernica 2023/958“)
· Smernica Európskeho parlamentu a Rady a Rady (EÚ) 2023/959 z 10. mája 2023, ktorou sa mení smernica 2003/87/ES o vytvorení systému obchodovania s emisnými kvótami skleníkových plynov v Únii a rozhodnutie (EÚ) 2015/1814 o zriadení a prevádzke trhovej stabilizačnej rezervy systému obchodovania s emisnými kvótami skleníkových plynov v Únii (ďalej len „smernica 2023/959“)


	Termín začiatku a ukončenia PPK
	

	Predpokladaný termín predloženia na pripomienkové konanie
	December 2025

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).
Návrh zákona sa pripravuje z dôvodu potreby:
· odstránenia nesúladu so smernicami 2023/958 a 2023/959 a predídenia ďalšiemu pokračovaniu konaní INFR(2024)0139 a INFR(2024)0140, 
· financovania dotačnej schémy na zvyšovanie energetickej efektívnosti a znižovanie emisií skleníkových plynov v domácnostiach s nízkymi príjmami, 
· prijať rámec na poskytovanie podpory z Modernizačného fondu prostredníctvom Ministerstva životného prostredia Slovenskej republiky a príspevkovej organizácie zriadenej Ministerstvom životného prostredia Slovenskej republiky,
· legislatívno-technických úprav.


	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Prijatím návrhu zákona sa zabezpečí úplná a riadna transpozícia článku 28a smernice 2023/958 týkajúceho sa uplatňovania globálneho trhového opatrenia ICAO (CORSIA) a smernice 2023/959 týkajúcu sa začlenenia lodnej dopravy do systému obchodovania s emisnými kvótami.
Doplnením možnosti, aby Komisia pre Modernizačný fond určila výšku prostriedkov z Modernizačného fondu sa zabezpečí najmä financovanie schváleného investičného zámeru – dotačnej schémy určenej na zvyšovanie energetickej efektívnosti a znižovanie emisií skleníkových plynov v domácnostiach s nízkymi príjmami, ktorá nadväzuje na pilotnú výzvu z Plánu obnovy a odolnosti. Poskytovateľom finančných prostriedkov je Ministerstvo životného prostredia Slovenskej republiky a vykonávateľom podpory je príspevková organizácia zriadená Ministerstvom životného prostredia Slovenskej republiky. 
Navrhované ustanovenia upravia proces poskytovania dotácií, pravidlá zverejňovania informácií, podávanie žiadostí, postup podľa verejnej výzvy, ako aj povinnosti súvisiace so spracúvaním osobných údajov, pričom výslovne ustanovuje, že na poskytovanie dotácie sa nevzťahuje správny poriadok a na dotáciu nevzniká právny nárok.
Legislatívno-technické úpravy odstránia vzniknuté chyby v zákone a aktualizujú odkazy na sekundárne legislatívy Európskej únie.


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
· Ministerstvo životného prostredia Slovenskej republiky
· Prevádzkovateľ lietadla
· Lodná spoločnosť


	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

Alternatívne riešenie 0 – Nevykonanie transpozície požadovaných predpisov by viedlo k nesúladu slovenskej legislatívy s právom Európskej únie, čo môže vyústiť do žaloby zo strany Európskej komisie voči Slovenskej republike. Absencia dotačnej schémy pre domácnosti s nízkymi príjmami by spôsobila pretrvávanie energetickej chudoby, zvýšenie emisií skleníkových plynov, nevyužitie prostriedkov z Modernizačného fondu a neplnenie stanovených klimatických záväzkov. 

Alternatívne riešenie 1 – Zabezpečí úplnú transpozíciu smerníc 2023/958 a 2023/959 do slovenskej legislatívy. Súčasne sa zavedie dotačná schéma financovaná z Modernizačného fondu na podporu energetickej efektívnosti a znižovanie emisií v domácnostiach s nízkymi príjmami. Riešenie umožní splnenie európskych záväzkov, využitie dostupných finančných zdrojov a zníženie energetickej chudoby.


	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Smernica 2003/87/ES sa preskúma z hľadiska medzinárodného vývoja a úsilia vynaloženého na dosiahnutie dlhodobých cieľov Parížskej dohody a všetkých príslušných záväzkov vyplývajúcich z konferencie zmluvných strán Rámcového dohovoru Organizácie Spojených národov o zmene klímy.

Ustanovenia smernice 2003/87/ES súvisiace s činnosťami námornej dopravy by sa mali preskúmavať vzhľadom na budúci medzinárodný vývoj a úsilie vynaložené na dosiahnutie cieľov Parížskej dohody vrátane druhého globálneho hodnotenia v roku 2028, ktorého cieľom je poskytnúť informácie pre ďalšie vnútroštátne stanovené príspevky (NDC). Komisia by preto mala najneskôr do 31. decembra 2026 predložiť Európskemu parlamentu a Rade správu, v ktorej preskúma uskutočniteľnosť a hospodárske, environmentálne a sociálne vplyvy začlenenia emisií z lodí s hrubou priestornosťou menšou 5 000 ton vrátane príbrežných lodí do smernice 2003/87/ES.

Do 1. júla 2026 Komisia predloží Európskemu parlamentu a Rade správu, v ktorej posúdi environmentálnu integritu globálneho trhového opatrenia ICAO vrátane jeho všeobecnej ambície vo vzťahu k cieľom v rámci Parížskej dohody, miery účasti na kompenzácii v rámci systému CORSIA, jeho vynútiteľnosti, transparentnosti, sankcií za nedodržiavanie pravidiel, postupov pre účasť verejnosti, kvality kompenzačných kreditov, monitorovania, nahlasovania a overovania emisií, registrov, vyvodenia zodpovednosti, ako aj pravidiel používania biopalív.

Zákon č. 414/2012 Z. z. o obchodovaní s emisnými kvótami bude novelizovaný na základe budúcej revízie smernice 2003/87/ES, ktorá bude vychádzať z vyššie uvedených posúdení Európskej komisie.


	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.

	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy, v prípade identifikovaného negatívneho vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP

	☐	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☒	Pozitívne
	☐	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne






	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.

K vplyvu na rozpočet verejnej správy:
Doplnenie možnosti do § 18 ods. 17, aby Komisia pre Modernizačný fond určila aj výšku prostriedkov z Modernizačného fondu, ktoré budú vedené ako príjem účtu príspevkovej organizácie zriadenej Ministerstvom životného prostredia Slovenskej republiky (zo strany MŽP SR) a použijú sa na účely podľa odseku 15, nepredstavuje vplyv na rozpočet verejnej správy, keďže ide o prostriedky, ktoré má Slovenská republika pridelené v súlade so smernicou 2003/87/ES Európskeho parlamentu a Rady o vytvorení systému obchodovania s emisnými kvótami skleníkových plynov v Únii, a ktorou sa mení a dopĺňa smernica Rady 96/61/ES o obchodovaní (nejde o financie pridelené zo štátneho rozpočtu v rámci kapitoly MŽP SR). Tieto prostriedky sú v správe Európskej investičnej banky (ďalej len „EIB“) a poukázané Slovenskej republike (na účet MŽP SR) sú len na schválené investičné zámery schválene zo strany EIB.

K vplyvu na podnikateľské prostredie:
Obnov dom Mini – dotačná schéma financovaná z prostriedkov Modernizačného fondu (MoF) určená pre zvyšovanie energetickej efektívnosti a znižovanie emisií skleníkových plynov v domácnostiach nízkopríjmových skupín v SR.
Ministerstvo životného prostredia Slovenskej republiky poskytovane dotácie pre nízkopríjmové skupiny a skupiny ohrozené energetickou chudobou v SR v sume 186 340 000 EUR z prostriedkov MoF, pričom bude podporených minimálne 16 940 žiadostí zameraných na čiastkovú obnovu rodinných domov.
Predmetom vyššie uvedenej podpory je obnova rodinných domov slúžiacich na bývanie, ide o podporu nehospodárskej činnosti. Nebudú podporené podnikateľské subjekty ani iná hospodárska činnosť. Z tohto dôvodu návrh zákona nemá vplyv na podnikateľské prostredie.    

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

Ministerstvo životného prostredia Slovenskej republiky
Odbor legislatívy a infringementov
Nám. Ľ. Štúra 1
812 35 Bratislava

Lukáš Grušovský
02/5956 2215
lukas.grusovsky@enviro.gov.sk


	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

Interné prepočty a odhady Ministerstva životného prostredia Slovenskej republiky.


	13. Stanovisko Komisie na posudzovanie vybraných vplyvov z PPK č. .......... 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:



	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

